Breiskallen hadde fra åpningen en enkel ekspedisjonsbygning og privet. Ekspeditørbolig etter tegninger datert 1907 ble oppført senere, muligens i forbindelse med oppgradering til stasjon. Det var poståpneri på stedet fra banens åpning og til 1969. Tidligere var det en del trafikk til Vardal Træmassefabrikk, noe rester av en lasterampe vest for sporet fortsatt vitner om. Nordøst for lasterampen var det i sin tid banevokterbolig med uthus. På 1920-tallet hadde stasjonen to gjennomgående spor samt et buttspor, og trafikken var relativt stor. Nytt uthus/privet ble oppført i 1950-årene.